Elon Musk viser billeder af kommende Mars base

Det kan godt være, det blot er en afledningsmanøvre fra hans ganske uheldige udskejelser  på de sociale medier og fejlslagne redningsaktion i Thailand, men Elon Musk fascinerer alligevel med sine nye billeder på Twitter, hvor han viser en kommende Mars base hans firma SpaceX planlægger at bygge.

Mars Base Alpha pic.twitter.com/O1llQp8rFY

— Elon Musk (@elonmusk) September 21, 2018

Kan flytte ind i 2024

SpaceX gør klar til at sende den første BFR (deres universelle raket der skal bringe mennesker og materiel til Mars) afsted i 2022. De første to vil kun indeholde forsyninger og materiel som skal bruges af de første mennesker, der ankommer i 2024 – hvis altså planen overholdes. De to vil lande på overfladen af Mars, og dermed også være generalprøven på, om BFR systemet virker før menneskeliv risikeres ved landingen i 2024.

Test i 2019

Før Mars Base Alpha kan blive en realitet skal BFR raketterne dog testes, hvilket sker i starten af 2019. Elon Musk forventer at Mars Base Alpha står færdig i 2028, men Elon Musk er kendt for sine meget optimistiske tidsestimater, så mon ikke den plan skrider en smule.

Elon Musk viser billeder af kommende Mars base